Na temelju članka 17. stavak 3. podstavak 7. Zakona o sustavu civilne zaštite („NN“ br. 82/15, 118/18, 31/20, 20/21 i 114/22), članka 7. stavak 2. i stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („NN“ br. 65/16), Smjernica za izradu procjena rizika od velikih nesreća za područje Ličko-senjske županije („Županijski glasnik Ličko-senjske županije“ br. 1/17, 14/17) te članaka 49. Statuta Grada Gospića („Službeni vjesnik Grada Gospića“ br. 07/09, 5/10, 07/10, 01/12, 02/13, 03/13 - pročišćeni tekst, 07/15, 01/18, 3/20 i 1/21), Gradonačelnik Grada Gospića dana 12. prosinca 2023. godine, donosi

**O D L U K U**

**o postupku izrade Procjene rizika od velikih nesreća za područje Grada Gospića i osnivanju Radne skupine za izradu Procjene rizika od velikih nesreća za područje Grada Gospića**

**Članak 1.**

Ovom Odlukom uređuje se postupak izrade Procjene rizika od velikih nesreća za područje Grada Gospića, osniva Radna skupina za izradu Procjene rizika od velikih nesreća te određuju koordinatori, nositelj, izvršitelji izrade Procjene rizika i konzultant.

Procjena rizika od velikih nesreća za područje Grada Gospića (u daljnjem tekstu: Procjena) izrađuje se sukladno Smjernicama za izradu procjene rizika od velikih nesreća za područje Ličko - senjske županije.

Postupak izrade Procjene obuhvaća prikupljanje, obradu i analiziranje podataka.

**Članak 2.**

Ovom Odlukom određuju se koordinatori za svaki pojedini rizik te nositelji i izvršitelji izrade rizika.

Ovom Odlukom određuje se Alfa atest d.o.o. iz Splita, Poljička cesta 32, ovlaštenik za prvu grupu stručnih poslova u području planiranja civilne zaštite kao konzultant.

Koordinatori organiziraju i koordiniraju izradu svakog pojedinog rizika, dok su izvršitelji dužni surađivati te u okviru svoje nadležnosti doprinositi razradi rizika.

Lista koordinatora za pojedine rizike, izvršitelja i konzultanta nalazi se u Prilogu I. koji je sastavni dio ove Odluke.

**Članak 3.**

Nositelji izrade Procjene rizika je gradonačelnik Grada Gospića kao glavni koordinator, a koordinator u postupku izrade Procjene rizika je načelnik Stožera civilne zaštite Grada Gospića.

**Članak 4.**

Osniva se Radna skupina za izradu Procjene rizika od velikih nesreća za područje Grada Gospića (u daljnjem tekstu: Radna skupina).

Članovi Radne skupine, istovremeno nositelji i izvršitelji za pojedine rizike, osim gradonačelnika kao glavnog koordinatora, imenuju se:

1. Milan Mataija, direktor Komunalca Gospić d.o.o., Načelnik Stožera CZ, koordinator i voditelj Radne skupine,
2. Dario Cindrić, pročelnik HGSS Stanice Gospić, član za potrese,
3. Vlado Brkljačić, ravnatelj GDCK Gospić, član za poplavu,
4. Ivan Stanić, epidemiolog Zavoda za javno zdravstvo, član za epidemiju i pandemiju,
5. Dragan Jovanović, koordinator na održavanju nerazvrstanih cesta, član za snijeg, led i ekstremne temperature.

**Članak 5.**

Koordinator ima slijedeće obveze:

- organizaciju i vođenje sastanaka Radne skupine,

- koordiniranje i nadziranje procesa izrade Procjene rizika,

- predlaganje izmjena i dopuna Procjene.

**Članak 6.**

Nositelji imaju sljedeće obveze:

- izrađuju scenarije za određene rizike,

- odgovorni su za vjerodostojnost podataka iz svoje nadležnosti,

- sudjeluju u analizi i evaluaciji rizika za koji su prema Prilogu 1. ove Odluke utvrđeni nositeljima, sukladno uputama,

- kontaktiraju s nadležnim tijelima, te znanstvenim institucijama u svrhu prikupljanja informacija,

- o tijeku procesa prikupljanja podataka redovito obavještavaju koordinatora,

- dostavljaju koordinatoru tražene podatke u zadanim rokovima te surađuju tijekom rada na procjeni.

**Članak 7.**

Izvršitelji imaju slijedeće obveze:

- prikupljaju podatke za analizu i evaluaciju rizika,

- sudjeluju u izradi scenarija za pojedini rizik.

**Članak 8.**

Koordinator dostavlja Prijedlog procjene glavnom koordinatoru koji dostavlja Gradskom vijeću prijedlog procjene rizika na donošenje.

Koordinator, nakon donošenja Procjene, nastavlja s praćenjem događaja i kretanja od značaja za procjenjivanje rizika iz područja nadležnosti te o promjenama, jedan puta godišnje ili po potrebi izvješćuje glavnog koordinatora.

Radna skupina za izradu Procjene predlaže glavnom koordinatoru pokretanje postupaka izmjena i dopuna Procjene, odnosno ažuriranja Procjene.

Procjena rizika od velikih nesreća za Grad Gospić izrađuje se najmanje jednom u tri godine te usklađivanje i usvajanje mora provesti do kraja mjeseca ožujka u svakom trogodišnjem ciklusu.

Procjena rizika od velikih nesreća za područje Grada Gospića može se izrađivati i češće, ukoliko se u trogodišnjem periodu nastupi značajna promjena ulaznih parametara u korištenim scenarijima i postupcima analiziranja rizika ili ako se prepozna nova prijetnja.

**Članak 9.**

Ova Odluka stupa na snagu dan nakon dana donošenja, a objavit će se u „Službenom vjesniku Grada Gospića“.

KLASA: 240-01/23-01/1

URBROJ: 2125-1-02-23-02

Gospić, 12. prosinca 2023. godine

Gradonačelnik Grada Gospića

Karlo Starčević, v.r.